作者:鄭光祖
標題:醉思鄉王粲登樓・醉春風
內容:我本是未入廟堂臣，倒做了不著墳墓鬼。想先賢多少困窮途，王粲也我道來命薄的不似你，你！我比那先進何及，想昔人安在，（帶雲）小生三十歲也，（唱）我可甚麼後生可畏。（雲）說話中間，可早來到也。樓下的報復去，王粲來了也。（從人報科）報的東人得知，王仲宣來了也。（許達雲）道有請。（見科，雲）仲宣請。（做上樓科）（詩云）欲窮千里目，（正末雲）更上一層樓。（許達雲）家童將酒過來，仲宣，蔬食薄味，不堪供奉，請滿飲此杯。（正末雲）敢問安道，此樓何人蓋造？（許達雲）仲宣不問，許達也不道，此樓是先父許士謙蓋造。（正末雲）因何造此？（許達雲）因四方官宦，到此無可玩賞，故建此樓。（詩云）一座高樓映市廛，玉欄十二鎖秋煙。捲簾斜眺天邊月，舉眼遙觀日底仙。九醞酒光斟琥珀，三山鸞鳳舞翩躚。停杯暢飲才歌罷，倒臥身軀北斗邊。（正末詩云）安道，你看危樓高百尺，手可摘星辰。不敢高聲語，恐驚天上人。（唱）。